laion/Wikipedia-Exotic huggingface dataset:
אווצרטופס

אווצרטופס (שם מדעי: Avaceratops) הוא סוג של דינוזאור ממשפחת הצרטופסיים (סדרת בעלי אגן דמוי עוף) שהתקיים בתקופת הקרטיקון. פירוש השם "פנים בעלי קרניים של אווה" ביוונית עתיקה. אווצרטופס היה דינוזאור צמחוני הולך על ארבע. הוא היה דינוזאור צרטופסי קטן יחסית והתאפיין הן בקרני גבה והן בקרן אף לא זניחות, אך גם לא גדולות במיוחד. העטרה הייתה קצרה אך מוצקה, ללא "חלונות" בעצם. בכך הוא דומה לטריצרטופס, שגם לו הייתה עטרה מוצקה ללא "חלונות". לכן משערים שהאווצרטופס היה אב קדמון של האאוטריצרטופס או הטריצרטופס. האווצרטופס משויך למשפחת הצרטופסיים. נהוג היה לשייך אותו לתת-משפחת הצנטרוזאורים של הצרטופסיים, אך ב-1999 העלה הפלאונטולוג ומגלה הסוג פיטר דודסון את הסברה שהוא כנראה נמצא איפשהו בין שתי התת-משפחות. האווצרטופס התגלה על ידי אדי קול ב-1981 בתצורת נהר ג'ודית שבמונטנה, ארצות הברית, והוכרז כמין של דינוזאור ב-1986 על ידי פיטר דודסון. הוא נקרא על שם אווה (Ava), אשתו של קול, והמין lammersi על שם המשפחה בה נמצא ההולוטייפ של האווצרטופס. Dodson, P. (1986). "Avaceratops lammersi: a new ceratopsid from the Judith River Formation of Montana". Proceedings of the Academy of Natural Sciences of Philadelphia. 138 (2): 305–317. Dodson, P. (1996). The Horned Dinosaurs. Princeton University Press, Princeton, New Jersey. ISBN 0-691-05900-4. Penkalski, P & Dodson, P (1999). "The morphology and systematics of Avaceratops, a primitive horned dinosaur from the Judith River Formation (Late Campanian) of Montana, with the description of a second skull". Journal of Vertebrate Paleontology. 19 (4): 692–711. doi:10.1080/02724634.1999.10011182.{{cite journal}}: תחזוקה - ציטוט: multiple names: authors list (link) http://www.vertpaleo.org/jvp/19-692-711.html (online abstract of the preceding) http://www.dinosaurvalley.com/Visiting_Drumheller/Kids_Zone/Groups_of_Dinosaurs/index.php (אורכב 31.05.2009 בארכיון Wayback Machine) The Humongous Book of Dinosaurs, published by Stewart Tabori & Chang מדיה וקבצים בנושא אווצרטופס בוויקישיתוף אווצרטופס, באתר האנציקלופדיה של החיים (באנגלית) אווצרטופס, באתר GBIF (באנגלית) Avaceratops במדריך הדינוזאורים The Dino Directory של המוזיאון להיסטוריה של הטבע (לונדון) איור שלד של אווצרטופס מאת סקוט הארטמן "Avaceratops." In: Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. The Age of Dinosaurs. Publications International, LTD. p. 129. ISBN 0-7853-0443-6.
פנטצרטופס

פנטצרטופס (שם מדעי: Pentaceratops) הוא סוג של דינוזאור ממשפחת הצרטופסיים. פירוש השם ביוונית עתיקה הוא "פרצוף בעל 5 קרניים". הפנטרצטופס חי בקרטיקון העליון, בשנים 75-73 מיליון שנים לפני זמננו, באמריקה הצפונית. את המאובן גילה צ'ארלס הזליוס שטרנברג בתצורת קירטלנד שבאגן סן חואן בניו מקסיקו ותואר וסווג על ידי הנרי פיירפילד אוסבורן. הפנטצרטופס הלך על 4 רגליים. אורכו הממוצע היה כ-6 מטר והוא שקל כ-5 טון. ייתכן שפרטים גדולים במיוחד הגיעו גם לאורך של 8 מטר ומשקל של 5.5 טון. לפנטצרטופס הייתה אחת מהגולגולות הגדולות ביותר אי-פעם בקרב בעלי החיים היבשתיים, בעיקר הודות לעטרה ארוכה ביותר. מקור השם "פנטצרטופס" הוא 5 קרניים שהיו לו, אך בפועל רק 3 מהן היו קרניים אמיתיות, שתי ה"קרניים" הנוספות היו למעשה בליטות מחודדות וארוכות בעצמות ה-epijugal שלו (אזור הלחיים). העטרה הייתה ארוכה במיוחד וכללה בליטות משולשיות וזיזים בצידיה. היא הייתה קלה יחסית הודות ל"חלונות" גדולים מאוד בעצמות העטרה. הפנטצרטופס הוא נציג מובהק של תת-משפחת הכסמוזאורים של הצרטופסיים המתאפיינת בעטרה ארוכה וקרני גבה מפותחות. הפנטצרטופס היה צמחוני שניזון כנראה משרכים וצמחייה נמוכה אחרת. דינוזאור זה הופיע במשחקי המחשב פארק היורה 3: בניית פארק, Jurassic World Evolution וJurassic World Evolution 2. גולגולת של פנטצרטופס שחזור השלד שחזור אפשרי של פנטצרטופס כפי שהיה נראה בעודו חי מדיה וקבצים בנושא פנטצרטופס בוויקישיתוף פנטצרטופס, באתר האנציקלופדיה של החיים (באנגלית) פנטצרטופס, באתר GBIF (באנגלית) פנטצרטופס, באתר אנציקלופדיה בריטניקה (באנגלית) Pentaceratops במדריך הדינוזאורים The Dino Directory של המוזיאון להיסטוריה של הטבע (לונדון) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
דרור פולק

דרור פולק (6 באוקטובר 1959 – 1 באפריל 2024) היה טניסאי שולחן, שבע פעמים אלוף ישראל. השתתף בחמש אליפויות עולם (סרייבו 1973, ברמינגהאם 1977, נובי סאד 1981, טוקיו 1983 וגטבורג 1985) כשחקן בנבחרת ישראל. דרור פולק גדל בקריית מלאכי ולמד לשחק טניס שולחן בהדרכת אביו, בני (2006-1933), שהיה שחקן מצטיין וחבר נבחרת ישראל. בהיותו בן 10 זכה בטורניר עיר הנוער בתל אביב לגיל 15. בשנת 1970, בהיותו בן 11, היה פולק אלוף ישראל לנוער עד גיל 16 וזומן לנבחרת הלאומית לבוגרים, תחילה כיריב אימון לשחקנים האחרים, ואחר כך כשחקן מן המניין. קבוצתו, הפועל תימורים, עלתה בזכותו לליגה הארצית. באותה שנה הוא זכה באליפות הפועל לגילאי 18. בשנת 1971 היה אלוף ישראל לילדים. בשנת 1973, בהיותו בגיל 13, פולק שיחק במדי נבחרת ישראל באליפות העולם בטניס שולחן שנערכה בסרייבו שבבוסניה והרצגובינה, אז ביוגוסלביה. בגיל 15 פולק זכה באליפות ארצות הברית הפתוחה לנוער ושנה אחר כך נסע ללמוד ולשחק טניס שולחן בשוודיה, שהייתה באותן שנים מעצמה בענף זה. בשנת 1975 הוא זכה לראשונה באליפות ישראל לבוגרים בטניס שולחן. באליפות העולם בטניס שולחן שנערכה בטוקיו הצליח פולק להתברג בין 64 הראשונים. באליפות העולם בטניס שולחן שנערכה בגטבורג, שוודיה, בשנת 1985, סיים פולק במקום ה-35 ביחידים. באותה אליפות הוא הגיע להישג השיא שלו בזוגות, בניצחון, יחד עם איריס שטיין, על זוג קוריאני, לי סו יה וקים קי טק, שהיו מדורגים במקום השלישי בעולם כזוג, וכל אחד מהם במקום ה-3–5 ביחידים ויחידות, דבר שהוביל אותם עד לשמינית הגמר. כתוצאה מהישג זה, בין היתר, נבחרת ישראל בגברים דורגה באותה אליפות במקום ה-22 מתוך 66 מדינות. עבד בחברת איסתא ואמריקן אקספרס GBT והיה מנהל מחלקת הגביה של שתי החברות מעל 20 שנה. פולק שימש כסגן יו"ר הוועדה המקצועית של איגוד טניס השולחן בישראל. בהיותו בן 16 זכה במלגת ספורטאי מצטיין להתאמן שנה בשוודיה. פולק זכה שבע פעמים בתואר אלוף ישראל בטניס שולחן (1975, 1976, 1978, 1979, 1980, 1984 ו-1989) בפעמים נוספות הגיע לגמר וסיים שני. פולק זכה שש פעמים באליפות הנוער של ישראל בטניס שולחן. פולק השתייך לנבחרת ישראל 24 שנים, עד שפרש בשנת 1995. היה אב ל-3 ילדים. נפטר מדום לב ב-1 באפריל 2024. לארי הודג'ס, טניס שולחן, צעדים להצלחה, תרגום: עדי גרוס, רמת גן: פוקוס מחשבים, 2000 צבי רז רטהויז, טניס שולחן, נתניה: מכון וינגייט לחנוך גופני ולספורט, 1978 דרור פולק, באתר איגוד טניס שולחן בישראל בני פולק ז"ל, באתר איגוד טניס שולחן בישראל בן 11 צורף לסגל הנבחרת בטניס־שולחן, מעריב, 10 בנובמבר 1970 דרור בן ה-11 באמון הנבחרת, מעריב, 12 בנובמבר 1970 ילד הפלא של קרית מלאכי, מעריב, 24 בפברואר 1971 מנחם שטיין-אלוף הנוער בטניס־שולחן, מעריב, 14 במרץ 1971 [1], (הקישור אינו פעיל) International Table Tennis Federation, International Table Tennis Federation אבל כבד בחברת איסתא ובספורט הישראלי: דרור פולק הלך לעולמו, באתר פספורטניוז, ‏2024-04-01 פולק זכה באליפות השניה בטניס־שולחן, מעריב, 29 בדצמבר 1978 אורן אהרוני, דרור פולק, גדול שחקני הטניס שולחן בישראל, הלך לעולמו בגיל 64, באתר ישראל היום, 1 באפריל 2024
לפני הסער

"לפני הסער או "רועה העיזים" (1926) הוא ציור שמן מאת הצייר הישראלי נחום גוטמן. הציור מציג את דמותו של רועה ערבי הצועד עם עדרו. הרועה מתואר לובש בגדים בסגנון מזרחי הכוללים חולצה לבנה עם וסט, שרוול כחול ואבנט אדום. הוא אוחז בידו האחת מקל רועים ובידו השנייה כד. דמותו תופשת את כל המישור הקדמי של הציור ומאחוריו מתואר העדר. סגנון הציור הוא אקספרסיבי ומעט נאיבי. נאביות זו מתבטאת, למשל, בתיאור הרועה. ראשו של הרועה, לדוגמה, מצויר בפרופיל ואילו גופו מתואר בפרופיל חלקי ("פרופיל 3/4"). גם אופן הנחת הצבע מעידה על ניסיון לתיאור חושני, המעניק לדיוק אנטומי חשיבות משנית. רקע הציור מציג נוף שומם ובו כמה בתים בסגנון ערבי הבנויים לאורך חוף הים. מבעד לשמיים הכהים מגיחה שמש. על פי יגאל צלמונה ציור זה והציור "נושאת האלומות" (1926) מהווים מעין שני חלקים של דיפטיך, בהציגם "דימוי כפול של גבריות ונשיות" מזרחית אקזוטית. החל משנת 2010 מוצגים שני הציורים בתצוגת הקבע של האמנות הישראלית במוזיאון ישראל. לפני הסער באתר מוזיאון ישראל ראו: צלמונה, יגאל, 100 שנות אמנות ישראלית, מוזיאון ישראל, ירושלים, 2010, עמ' 69–73.
בלפיוס מונס-אנו

אוניון בלפיוס מונס-אנו (בצרפתית: Union Belfius Mons-Hainaut) היא קבוצת כדורסל בלגית מהעיר מונס, המתמודדת בליגת העל הבלגית. המועדון נוסד בשנת 1959 בעיירה קריניון תחת השם "אוניון סנט ג'וזף קריניון". בשנת 1998 הועברה הקבוצה לעיר מונס ושמה השתנה ל"אוניון מונס-אנו". בעונת 2005/06 הגיעה הקבוצה עד לגמר הפלייאוף והפסידה לקבוצת טלאנט אוסטנד 3-1, אך התנחמה בזכייה בגביע הבלגי לאחר ניצחון בגמר מול ספירו שרלרואה. בעונת 2008/09 הגיעה שוב לגמר הפלייאוף והפסידה לקבוצת ספירו שרלרואה 3-0. בעונת 2010/11 זכתה שוב בגביע, לאחר ניצחון בגמר מול קבוצת טלאנט אוסטנד 66-68. בעונת 2005/06 הגיעה הקבוצה עד לרבע גמר היורוקאפ (פיב"א) והפסידה לחימקי מוסקבה. בעונת 2007/08 הגיעה עד לגמר היורוקאפ של פיב"א אירופה והפסידה לקבוצת בארונס ריגה מלטביה 63-62. בשנים 2009-2012 אימן את הקבוצה מאמן נבחרת ישראל אריק שיבק. הקבוצה מארחת בהיכל מונס ארנה, המכיל 4,000 מקומות ישיבה. ארצות הברית לארי טרי ארצות הברית רון לואיס ארצות הברית דיון דאוול ארצות הברית עומאר קוק ישראל פפי תורג'מן הליגה הבלגית: מקום שני: 2006, 2009, 2013 הגביע הבלגי: זכייה (2): 2006, 2011 גמר: 2008 חצי גמר: 2013 יורוקאפ (פיב"א): גמר: 2008 מדיה וקבצים בנושא בלפיוס מונס-אנו בוויקישיתוף אתר האינטרנט הרשמי של בלפיוס מונס-אנו
E4

E4 הוא ערוץ טלוויזיה בריטי אשר הוקם כערוץ בתשלום של הערוץ הבריטי ערוץ 4 בינואר 2001. האות "E" מסמלת את המילה Entertainment והערוץ מיועד לבני 15–35. הערוץ מבוסס על סדרות אמריקאיות אך גם על הפקות מקוריות. השידור המוצלח ביותר היה ב-11 באוקטובר כאשר שידור פרק של סדרת קרועים נצפה על ידי כ-3.7 מיליון צופים. הסדרות סקינס ועברייני על שהופקו על ידי הערוץ זכו בפרס באפט"א הבריטי. אתר האינטרנט הרשמי של E4 (באנגלית) E4, ברשת החברתית פייסבוק E4, ברשת החברתית אקס (טוויטר) E4, ברשת החברתית אינסטגרם E4, סרטונים בערוץ היוטיוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
דייוויד ב. נורמן

דייוויד ברוס נורמן (באנגלית: David Bruce Norman) הוא פלאונטולוג בריטי ומחבר ספרי מדע פופולרי על דינוזאורים. נכון ל-2017 הוא מכהן כאוצר פלאונטולוגיה במוזיאון סדג'וויק באוניברסיטת קיימברידג'. בנוסף, הוא עמית בכרייסט קולג' שם הוא מלמד גאולוגיה בתוארי מדעי הטבע. הוא חבר האגודה הפלאונטולוגית. הוא חקר את האיגואנודון. על שמו נקרא המין Equijubus normani בידי חוקרים סינים. ב-2016 היה שותף לכתיבת מאמר מדעי המתאר מאובן רקמת מוח של דינוזאור שנתגלה באנגליה. ב-2017 היה שותף לכתיבת מאמר מדעי שקרא תיגר על החלוקה הקלאסית של הדינוזאורים לשתי סדרות: בעלי אגן דמוי לטאה ובעלי אגן דמוי עוף. במאמר הוחייה הענף אורניתוסקלידה שכעת הורכב מבעלי אגן דמוי עוף והתרופודה, בעוד שסדרת בעלי אגן דמוי לטאה כוללת כעת רק את ההררזאוריים ודמויי זאורופודים. בעברית פורסם ספרו "דינוזאורים" (במקור Dinosaur!) על ידי הוצאת מודן ב-1991. דייוויד ב. נורמן, במסד הנתונים הקולנועיים IMDb (באנגלית) "Discussing Darwin on BBC Radio 4's In Our Time" The Palaeontological Association (PalAss) - Postgraduate Careers - Current PhD opportunities in Palaeobiology http://www.cartage.org.lb/en/themes/biographies/MainBiographies/N/Norman/1.html You, Luo, Shubin, Witmer, Tang and Tang (2003). "The earliest-known duck-billed dinosaur from deposits of late Early Cretacous age in northwest China and hadrosaurid evolution." Cretaceous Research, 24: 347-353. First-Ever Dinosaur Brain Tissue Found באתר Live Science,‏ אוקטובר 2016. Baron, M.G., Norman, D.B., and Barrett, P.M. (2017). A new hypothesis of dinosaur relationships and early dinosaur evolution. Nature, 543: 501–506. doi:10.1038/nature21700
המכון האיראני לחקר החלל

המכון למחקר החלל באיראן נוסד באוקטובר 2007 על פי החלטת המועצה להשכלה גבוהה באיראן, ופועל תחת הנחיה ופיקוח של משרד המדע, המחקר והטכנולוגיה של איראן. המכון עוסק בפיתוח מיזמי חלל שונים ובהם לוויינים לצרכים השונים של איראן. מטרות המכון כפי שנוסחו על ידי משרד המדע, המחקר והטכנולוגיה האיראני הן: ביצוע מחקרים לתמיכה במשימות חלל של איראן ופיתוח טכנולוגיות שיהפכו את המכון למוביל מסוגו באיראן פיתוח תשתית ידע וטכנולוגיה לקידום תחום החלל באיראן מינוף הידע של המכון לתחום המסחר והכלכלה שלושה מיזמים עיקריים בתחום הלוויינות: פיתוח וייצור הלוויין מסבאח 2 פיתוח וייצור הלוויין פארס 2 - לוויין איראני מתקדם המיוצב בשלושה צירים פיתוח וייצור לוויין התקשורת זורח אתר האינטרנט הרשמי של המכון האיראני לחקר החלל בארכיון האינטרנט
בקאוף

בקאוף, או בקאופה (בצרפתית : baeckeoff או baeckeoffa ולפעמים baekhoffe) הוא תבשיל מאלזס שבצרפת. למרות שבעולם שוקרוט גארני מוכר כמאכל הלאומי של אלזס, הרי שבאלזס עצמה התבשיל הנפוץ ביותר הוא בקאוף. בניב האלזסי, משמעותו של בקאוף הוא "תנורו של האופה". המאכל מורכב מתערובת של תפוחי אדמה חתוכים, פלחי בצלים, בשר בקר ובשר חזיר שמושרים במרינדה של יין לבן אלזסי וגרגרי ערער למשך הלילה ומתבשלים באיטיות בקסרול מקרמיקה המכוסה במכסה. מרבים להשתמש בהכנת המנה בכרישה, קורנית, פטרוזיליה, שום, גזר ואזובית לצורך טעם וצבע. הבקאוף מוגש בדרך-כלל עם סלט ירוק. לפי הסיפור המקובל, באופן מסורתי, נהגו הנשים להכין את התבשיל בשבת בערב ולהשאיר אותו אצל האופה שיבשלו בתנור ביום ראשון כשהן השתתפו בטקס הארוך בכנסייה הלותרנית שאפיינו בעבר תרבות זו. האופה נהג לחתום את התבשיל בפיסת בצק, לשים אותו בכלי גדול וכבד מקסרול ולאטום אותו במכסה, כך שהוא ישמור על לחותו בתוך הכלי. בדרכן בחזרה מהכנסייה, אספו הנשים את הקסרול ורכשו כיכר לחם. הדבר איפשר לארוחה האלזסית את המכובדות של השמירה על הכללים הלותרנים הנוקשים של השבת הנוצרית. חלק מהטקס היה שבירת הקרום שנוצר מהבצק. גרסה שונה של הסיפור מספרת שמקורו של התבשיל בנשות צרפת שנהגו לעשות כביסה ביום שני, מה שלא הותיר להן זמן לבשל. הן נהגו להשאיר את הסירים אצל האופה בבוקרו של יום שני ולכבס את הבגדים. כשהילדים שבו מבית הספר הן אספו את הסיר מהאופה לביתן. מדיה וקבצים בנושא בקאוף בוויקישיתוף
צ'ארלס מורטרם שטרנברג

צ'ארלס מורטרם שטרנברג (באנגלית: Charles Mortram Sternberg, ‏1885–1981) היה פלאונטולוג וצייד מאובנים אמריקאי-קנדי יהודי, בנו של צייד המאובנים הנודע צ'ארלס הזליוס שטרנברג. בין המאובנים שאסף ותיאר נמנים פכיריינוזאורוס, ברכילופוזאורוס, פארקוזאור ואדמונטוניה. נכתב עליו ש"אין מחקר שמפורסם על דינוזאורים קנדים שאין בו ציטוט מדעי של אחד ממאמריו של שטרנברג". צ'ארלס מורטרם שטרנברג נולד בלורנס, קנזס, למשפחת שטרנברג - משפחה ידועה ומפורסמת של ציידי מאובנים. שטרנברג עצמו מעולם לא רכש השכלה אקדמית באופן מסודר אלא הסתפק בסיום בית ספר תיכון. ב-1912 שטרנברג עבר עם אביו ושני אחיו, לוי שטרנברג וג'ורג' פ. שטרנברג לאוטווה, אונטריו בקנדה. הארבעה החלו לעבוד באלברטה ואספו דינוזאורים עבור "הסקר הגאולוגי של קנדה". עבודה זו התחרתה במשלחת של המוזיאון האמריקאי להיסטוריה של הטבע בניו יורק שאספה שלדים מאובנים רבים ושלחה אותם מקנדה לארצות הברית. אחרי שלורנס למבה מת ב-1919, תפס שטרנברג את מקומו כמנהל היוזמה הפלאונטולוגית של "הסקר הגאולוגי של קנדה". מאמרו הראשון פורסם ב-1921 והשלים את מחקרו של למבה על הדינוזאור המשוריין פאנופלוזאור. מאוחר יותר נטל שטרנברג את האחריות על תיאורם המדעי של מאובני בעלי החוליות שמצא במסגרת הסקר הגאולוגי. הוא פרסם 47 מאמרים על מאובני בעלי חוליות, רובם על דינוזאורים, שרבים מהם מבוססים על תגליותיו המדהימות. ב-1948 הוא קודם לדרגת ביולוג-עוזר (Assistant Biologist) במוזיאון הלאומי של קנדה, שהייתה המקבילה לאוצר. ב-1949 הוא התקבל כעמית לחברה המלכותית של קנדה. Although he retired in 1950, his publications continued until 1970. מאוחר יותר עזר שטרנברג בהקמת הפארק הפרובינציאלי דינוזאור באלברטה. על תרומתו הרבה לפלאונטולוגיה הוא קיבל דוקטור לשם כבוד מאוניברסיטת קלגרי ואוניברסיטת קרלטון באוטווה. שטרנברג היה חבר באגודת הבונים החופשיים וב-Civil Service Lodge No. 148 באוטווה. מדיה וקבצים בנושא צ'ארלס מורטרם שטרנברג בוויקישיתוף Dodson, Peter (1998). The Horned Dinosaurs. Princeton University Press. p. 62. ISBN 9780691059006. Carpenter, Kenneth; Philip J. Currie (1992). Dinosaur systematics. Cambridge University Press. pp. xii. ISBN 9780521438100. Dodson, Peter (1998). The Horned Dinosaurs. Princeton University Press. p. 62. ISBN 9780691059006. "nominally retired" Currie, Philip J.; Eva Bundgaard Koppelhus (2005). Dinosaur Provincial Park. Indiana University Press. p. 12. ISBN 9780253345950. "Civil Service Lodge, No. 148 GRC, Ottawa 1865-present" (PDF). אורכב מ-המקור (PDF) ב-2009-10-27. נבדק ב-2009-08-03.
שוקרוט גארני

שוקרוט גארני (בצרפתית: Choucroute garnie, ״כרוב כבוש מקושט״) הוא מאכל המזוהה עם חבל אלזס שבצרפת. המתכון להכנתו של שוקרוט גארני כולל כרוב כבוש, עם נקניקיות וחלקי בשר לבן אחרים שעברו עיבוד מוקדם - בישול, המלחה ועישון. נהוג להכין את המתכון בתוספת תפוחי אדמה. סופר האוכל ג'פרי שטיינגרטן כתב, שכל מתכון מסורתי כולל גם פלפל שחור, ציפורן, שום, גרגרי ערער, בצלים, ותפוחי אדמה; רובם כוללים עלי דפנה ויין. הרכיבים השונים מבושלים בסיר למשך מספר שעות על גבי מצע הכרוב הכבוש. באלזס נוהגים לבשל את השוקרוט ביין לבן, ובגרמניה בבירה ושומן חזיר או אווז. מחוץ לאלזס יש החורגים מהיותו מאכל עניים ומבשלים אותו בשמפניה (שוקרוט רויאל) ומוסיפים לו חלקים יוקרתיים (כמו פואה גרא ובשר ציד). גרסת המטבח ההונגרי כוללת כרוב ממולא בתוספת מרכיבים אחרים. ניתן להוסיף לשוקרוט חתיכות כרוב שאינו כבוש על-מנת להפיק גרסה מעט פחות חומצית. השוקרוט התפתח כמאכל איכרים, שבמשך החורף הייתה תזונתם מבוססת על מזון משומר, ומקור שמו מהמילה "שוקרוטייר" - כבישת כרוב. למרות שבמקורו השוקרוט הוא מתכון גרמני, הביא הסיפוח הצרפתי של אזור אלזס ולוריין בעקבות שלום וסטפאליה ב-1648 את התבשיל לצרפת ומאז הוא הפך לפופולרי ברחבי המדינה. הקהילה היהודית באלזס פיתחה גרסה כשרה למתכון, בו חלקי בשר אווז מחליפים את בשר החזיר. על בסיס גרסה זו נפוצה מנה בשם "שוקרוט יהודי". השוקרוט נפוץ כיום ברחבי צרפת כמשומר או בצורה שמוכנה לחימום במיקרוגל. ישראל אהרוני, במטבח הצרפתי, אדם מוציאים לאור 1995, עמ' 180
דינוזאורים (ספר, 1991)

דינוזאורים (אנגלית: !Dinosaur) הוא ספר מדע פופולרי מאת ד"ר דייוויד ב. נורמן העוסק בדינוזאורים. הספר יצא ב-1991 ותורגם לעברית ב-1993 על ידי עדי גינצבורג-הירש. הספר מיועד לקהל הרחב המתעניין בדינוזאורים אך רמתו גבוהה יחסית. הספר כולל תמונות רבות, בהם תרשימים, איורים, ציורים, ציורים בגרפיקה ממוחשבת ותצלומים. הספר כולל מבוא, דיון על מאובנים והתקופה הפרה-היסטורית בה חיו הדינוזאורים - המזוזואיקון, מיון הדינוזאורים, מידע על פלאונטולוגיה וגילוי דינוזאורים, היסטוריה של גילוי הדינוזאורים, אנטומיה ופלאוביולוגיה של הדינוזאורים, כיצד הם חיו, מה הם אכלו וכיצד, מוצא העופות, קיצם של הדינוזאורים (הכחדת קרטיקון-שלישון) ונקודת מבט אישית של הכותב ובה התמקדות על האיגואנודון אותו חקר ועוד נקודות בנוגע לחייהם ומותם של הדינוזאורים. בנוסף הספר מכיל אינדקס וביבליוגרפיה לקריאה נוספת. דינוזאורים! באתר abebooks (באנגלית)
ג'יבס וווסטר

ג'יבס וְווּסטר (באנגלית: Jeeves and Wooster) היא סדרת טלוויזיה קומית בריטית. הסדרה היא עיבוד טלוויזיוני של קליב אקסטון לספריו האהובים של פלהאם גרנוויל וודהאוס "סיפורי ג'יבס", בכיכובם של סטיבן פריי ויו לורי. הסדרה הופקה ביו השנים 1990–1993 עבור רשת השידור הבריטית גרנדה, וכוללת ארבע עונות עם 23 פרקים סך הכל. הסדרה עוסקת בעלילותיהם של ג'נטלמן אנגלי עשיר ולא פיקח במיוחד, ברטרם (ברטי) ווּסטר (יו לורי), ומשרתו האישי המוכשר ג'יבס (סטיבן פריי). ברטי ווסטר שהוא רווק חביב, מהודר, ובטלן, מסתבך בעלילות רומנטיות ואחרות ונקלע למצבים בלתי אפשריים, מהם הוא נחלץ בעזרתו של משרתו הנאמן ג'יבס. במהלך הסדרה מנסה ברטי לחמוק מניסיונות השידוך של דודותיו אגתה ודליה, ולפתור את בעיותיהם הרומנטיות והכספיות של חבריו. אולם הפתרון לתסבוכת מצוי בכישרון, הידע והחכמה של ג'יבס. העלילה מתרחשת בשנות השלושים של המאה העשרים באנגליה ובארצות הברית, ומציגה בהומור את חיי המעמד הגבוה באנגליה, ופער הדורות בין האריסטוקרטיה הוותיקה לדור הצעיר שלה. עלילות שלושת פרקים הראשונים בעונות השלישית והרביעית מתרחשות בארצות הברית. בסדרה מככבים לורי ופריי, ששתפו פעולה עוד לפני בחירתם לתפקיד בסדרה כצמד שחקנים, והופיעו בתוכנית "קטעים עם פריי ולורי". מלבדם, לרבות מהדמויות מתחלפים השחקנים בין עונות הסדרה, כמו למשל הדודות אגתה ודליה. לברטי בסדרה כישרון שירה ונגינה בפסנתר, שלא כמו במקור הספרותי, כך שבתפקיד זה באו לידי ביטוי כשרונותיו של לורי כזמר וכפסנתרן, בפרודיה על שירי התקופה. הסדרה הייתה מועמדת לפרס האקדמיה הבריטית לטלוויזיה עבור סדרת הדרמה הטובה ביותר לשנת 1993. נעימת הפתיחה בסגנון ג'אז-סווינג חוברה במיוחד לתוכנית על ידי אני דודליי ונקראת "ג'יבס וְווּסטר". הנעימה הייתה מועמדת לפרס האקדמיה הבריטית לטלוויזיה עבור מוזיקה מקורית לשנת 1993. הסדרה שודרה בישראל במסגרת ערוץ 2 הניסיוני בראשית שנות התשעים. "ג'יבס וווסטר", במסד הנתונים הקולנועיים IMDb (באנגלית) "ג'יבס וווסטר", באתר Rotten Tomatoes (באנגלית) "ג'יבס וווסטר", במסד הנתונים הקולנועיים KinoPoisk (ברוסית) Jeeves and Wooster Theme - נעימת הפתיחה
ועדת הבחירות המרכזית של רוסיה

ועדת הבחירות המרכזית של רוסיה (ברוסית: Центральная избирательная комиссия Российской Федерации) היא גוף ממלכתי רוסי, שהוקם בהתאם לחוק הבחירות ואחראי לארגון הבחירות לרשויות המקומיות והגופים הפדרליים (כמו הפרלמנט והנשיא). מאז 1995 הוועדה כוללת 15 חברים שחמישה מהם ממונים על ידי נשיא רוסיה, 5 על ידי מועצת הפדרציה ו-5 נוספים מטעם הדומה הממלכתית. ועדת הבחירות המרכזית כגוף ציבורי אינה שייכת לאף אחת משלוש הרשויות במדינה (הרשות השופטת, הרשות המבצעת, והרשות המחוקקת). לוועדת הבחירות המרכזית יש שירות פיקוח וביקורת ומנגנון מייעץ. כאשר ועדת הבחירות המרכזית של רוסיה מנהלת את מרכז המידע הפדרלי (Федеральный центр информатизации) שמספק פיתוח והפעלה של מערכת האוטומציה הממלכתית "בחירות" (ГАС «Выборы»), שאחראית לתפעול כל מערכות התקשורת השונות של עמדות הבחירה ברוסיה, שכיום עוברות הליך להפיכתן לממוחשבות (ונחנך אתר הבחירות הפדרלי https://vybory.gov.ru/ (אורכב 08.09.2020 בארכיון Wayback Machine) המאפשר הצבעה ממוחשבת מרחוק בכפוף לרישום בפורטל השירותים הציבוריים של הפדרציה הרוסית). הוועדה מפקחת גם על הליך הפריימריז במפלגות הפוליטיות ברוסיה. הוועדה מקבלת החלטות באמצעות הצבעת הרוב, היא מארגנת ומנהלת את משאלי העם, הבחירות הפדרליות (הבחירות לנשיאות והבחירות לדומה) והיא משתתפת בארגון הבחירות, רישום מועמדים וקביעת תוצאות הבחירות. חברי הוועדה הנוכחיים נבחרו במרץ 2016. מטה הוועדה ממוקם בסמטת צ'רקסי 9, במוסקבה. מדיה וקבצים בנושא ועדת הבחירות המרכזית של רוסיה בוויקישיתוף אתר האינטרנט הרשמי של ועדת הבחירות המרכזית של רוסיה ועדת הבחירות המרכזית של רוסיה, ברשת החברתית פייסבוק ועדת הבחירות המרכזית של רוסיה, ברשת החברתית אקס (טוויטר) ועדת הבחירות המרכזית של רוסיה, ביישום טלגרם ועדת הבחירות המרכזית של רוסיה, ברשת החברתית אינסטגרם ועדת הבחירות המרכזית של רוסיה, ברשת החברתית VK ועדת הבחירות המרכזית של רוסיה, סרטונים בערוץ היוטיוב
מירון אגר

מירון אֶגֶר הוא זמר-יוצר, פזמונאי, מלחין, סולן להקת סוסיתא ומנחה ערבי שירה בציבור. אגר נולד וגדל במושב חצבה בערבה. הכשרה מוזיקלית פורמלית רכש בבית הספר רימון ברמת השרון. בשנת 2002 הקים עם חבריו ללימודים את להקת סוסיתא והיה לסולנה. אגר כתב שירים ללהקה וניגן בחליליות ובמפוחית באלבומה הראשון (והיחיד עד כה). הלחין עם איה כורם את השיר "פגישה" לאלבום הבכורה שלה שיצא בשנת 2006. נוסף על פעילותו כמוזיקאי אגר מנחה ומוביל ערבי שירה בציבור, בהם מועדון ה"בוביזמר" עם ארבל פישלר – מועדון שירה בציבור לצעירים הנפגש אחת לחודש ומונה מאות חברים. אגר מנחה, שר ומנגן בכלי נגינה שונים: גיטרה, קלידים, חליל, סקסופון, מפוחית וכלי הקשה. בשנת 2009 הוציא מירון אגר את אלבום הבכורה שלו "נטוע". אגר כתב והלחין 11 מתוך 12 שירי האלבום, מתוכם חידש את "שיר שלווה" שהוקלט במקור לאלבום של סוסיתא. כמו כן, כתב גרסה עברית בשם "קם ונעלם" לשיר Todo Cambia (מילולית: הכול משתנה) שכתב והלחין חוליו נומאוזר ומוכר בביצועה של מרסדס סוסה. אגר שר וניגן בגיטרה בכל שירי האלבום ובחלקם ניגן גם במפוחית, בפסנתר ובטמבורין. רשימת השירים באלבום: המילה מולדת שיר שלווה רשום על הדף שיר לעיר ירושלים עוד אתמול כבר מחר חטא האם (דואט עם נטע נחמיאס) אבן המידבר סיפורי פסים שיירה אבאמא קם ונעלם מירון אגר, באתר שירונט מירון אגר, באתר Discogs (באנגלית) מירון אגר, באתר MOOMA (בארכיון האינטרנט) שירה בציבור, האתר הרשמי של מירון אגר בוביזמר(הקישור אינו פעיל)
דניס ריצ'י

דניס מקאליסטר ריצ'י (באנגלית: Dennis MacAlistair Ritchie ‏; 9 בספטמבר 1941 – 12 באוקטובר 2011) היה חוקר מדעי המחשב אמריקאי הידוע בתרומתו והשפעתו על שפות התכנות ALTRAN ,B ,BCPL ,C ועל מערכת ההפעלה UNIX. ריצ'י נולד בברונקסוויל, ניו יורק וסיים תואר באוניברסיטת הרווארד בפיזיקה ובמתמטיקה שימושית. בשנת 1967 התחיל לעבוד במרכז מחקר מדעי המחשב של מעבדות בל. בתחילת שנות השבעים של המאה ה-20 פיתח ריצ'י את שפת C על בסיס שפת B (שהיא עצמה התפתחה משפת BCPL). יחד עם קן תומפסון, הוא השתמש בשפת C כדי לפתח את ליבת מערכת ההפעלה UNIX. למערכת ההפעלה נודעו השפעות עצומות על עולם מערכות ההפעלה, בין היתר כבסיס למערכת ההפעלה המודרנית לינוקס ובהטמעת השימוש במערכת הקבצים ההיררכית. בספרו "The C Programming Language", שנכתב יחד עם בריאן קרניגהאן, פרסם תוכנית הדגמה המדפיסה את המחרוזת "hello, world" למסך, ובכך מיסד מסורת שימוש בתוכנית Hello world כדי להדגים תחביר של שפת תכנות מסוימת. בשנת 1983 קיבל ריצ'י את פרס טיורינג ואת פרס ACM למערכת תוכנה יחד עם קן תומפסון על מימוש מערכת ההפעלה UNIX. ב-12 באוקטובר 2011 נפטר בביתו בניו ג'רזי בגיל 70. אתר האינטרנט הרשמי של דניס ריצ'י (באנגלית) מדיה וקבצים בנושא דניס ריצ'י בוויקישיתוף דניס ריצ'י, באתר פרויקט הגנאלוגיה במתמטיקה דניס ריצ'י, באתר dblp דניס ריצ'י, באתר גוגל סקולר דניס ריצ'י, מפתח שפת C ומערכת ה-UNIX, הלך לעולמו, באתר TheMarker‏, 16 באוקטובר 2011 דניס ריצ'י באתר פרס טיורינג (באנגלית) דניס ריצ'י, באתר "Find a Grave" (באנגלית) דניס ריצ'י, באתר אנציקלופדיה בריטניקה (באנגלית) Liz Keill/Independent Press, "Berkeley Heights man wins Japan Prize for inventing UNIX operating system", NJ.com, February 1 2011 דניס ריצ'י, ממציא שפת C, הלך לעולמו ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.